Jeg vågnede og slukkede for min alarm, gik i bad, spiste morgenmad, børstede mine tænder, gjorde mig klar og begyndte at cykle imod folkeren.  Der var bare ét problem. Det var sgu lidt for varmt i forhold til, hvor koldt det egentligt burde være, når man cykler i skole om vinteren, og det er mørkt. Det var sgu nok bare tøjet.  Da jeg så kiggede mig omkring, efter at have cyklet i ti til femten minutter, gik det op for mig at:  1: Det var ikke vinter. 2: Det var midt om natten. 3: Jeg gik ikke i folkeren længere. 4: Jeg havde drømt, at alarmen havde ringet. 5: Jeg befandt mig på en cykel et tilfældigt sted i nabolaget, hvor jeg boede, i Californien.  Jeg skal hilse og sige, at en blanding af stresset af at studere senior year på en High School, og udmattelsen af at spille varsity football med daglige træninger på over fire timer, og at lave alt muligt andet på samme tid, virkeligt gør dig træt.